FI Euroopan unionin virallinen lehti C 198/16

Jäsenvaltiot toimittaneet tiedot perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta annetun komission asetuksen (EY) N:o 1857/2006 mukaisesti myönnetystä valtiontuesta

2009/C 198/05

Tuen N:o: XA 17/09

Jäsenvaltio: Slovenian tasavalta

Alue: —

Tukijärjestelmän nimike tai yksittäistä tukea saavan yrityksen nimi: Sofinanciranje zavarovalnih premij za zavarovanje kmetijske proizvodnje za leto 2009.

Oikeusperusta: Uredba o spremembah in dopolnitvah Uredbe o sofinanciranju zavarovalnih premij za zavarovanje kmetijske proizvodnje in ribištva za leto 2009,

Uredba o sofinanciranju zavarovalnih premij za zavarovanje kmetijske proizvodnje in ribištva za leto 2009.

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä: Arvioidut kustannukset vuodelle 2009 ovat 9 947 980 EUR.

Tuen enimmäisintensiteetti: Osarahoitus kattaa 50 % kustannuksista, joita viljelijöille aiheutuu peltokasvi- ja hedelmäviljelmille raekuurojen, tulipalon, salamaniskujen, keväthallan, myrskyjen ja tulvien aiheuttamien vahinkojen varalta hankittavista vakuutuksista. Kun kyseessä ovat eläinlääkärin määräämä eläinten hävittäminen tai teurastus taikka eläintautien vuoksi taloudellisista syistä määrättävä teurastus, vakuutusmaksujen osarahoitus määritetään tapauskohtaisesti eläinluokan mukaan, ja se voi olla enintään 50 % vakuutusmaksujen tukikelpoisista menoista.

Täytäntöönpanoajankohta: Siitä päivästä lähtien, jona poikkeushakemuksen rekisteröintinumero julkaistaan maatalouden ja maaseudun kehittämisen pääosaston verkkosivustolla.

Tukijärjestelmän tai yksittäisen tuen kesto: Tukea voidaan myöntää 31 päivänä joulukuuta 2009 asti otettuihin vakuutuksiin.

Tuen tarkoitus: Tuki pk-yrityksille.

Viittaus komission asetuksen (EY) N:o 1857/2006 artikloihin ja tukikelpoisiin kustannuksiin: Säädösluonnos käsittää toimenpiteitä ja tukikelpoisia kustannuksia, jotka ovat valtiontukea perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta 15. joulukuuta 2006 annetun komission asetuksen (EY) N:o 1857/2006 (EUVL L 358, 16.12.2006, s. 3) 12 artiklan mukaisesti:

12 artikla: Tuki vakuutusmaksujen suorittamiseen – maataloustuotannon vakuuttamiseksi otettujen vakuutusten maksujen osarahoitus.

Alat, joita tuki koskee: Maatalous

Tuen myöntävän viranomaisen nimi ja osoite:

Ministrstvo za kmetijstvo gozdarstvo in prehrano Dunajska 58 SI-1000 Ljubljana SLOVENIJA

Agencija RS za kmetijske trge in razvoj podeželja Dunajska 160 SI-1000 Ljubljana SLOVENIJA

Internetosoite: http://www.uradni-list.si/1/objava.jsp?urlid=200936&objava=1710

http://www.uradni-list.si/1/objava.jsp?urlid=2008126&objava=5748

Muita tietoja: Vakuutusmaksuista aiheutuvien menojen osittaisella korvaamisella pyritään kannustamaan viljelijöitä huolehtimaan itse luonnonmullistusten tai epäsuotuisien sääolojen sekä eläintautien aiheuttamien menetysten varalta vakuuttamisesta sekä vastaamaan maatilan riskienhallinnasta niin kasvin- kuin eläintuotannon alalla.

Säädös ja muutossäädös täyttävät komission asetuksessa (EY) N:o 1857/2006 säädetyt edellytykset, jotka liittyvät vakuutusmaksujen suorittamiseen myönnettävään tukeen, sekä yhteiset säännökset (tuen myöntämismenettely, tuen kasautuminen, tuen avoimuus ja seuranta).

Branko RAVNIK Generalni direktor Direktorata za kmetijstvo

Tuen N:o: XA 65/09

Jäsenvaltio: Yhdistynyt kuningaskunta

Alue: England

Tukijärjestelmän nimike tai yksittäisen tuen saaneen yrityksen nimi: England Catchment Sensitive Farming (CSF) Capital Grant Scheme 2009/2010.

Oikeusperusta: Tämä järjestelmä ei perustu säädöksiin, ja siihen osallistuminen on vapaaehtoista. Vuonna 1986 annetun maatalouslain (1 c jakson) mukaan hallitus voi tarjota mihin tahansa maataloustoimintaan liittyviä palveluja.

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Enintään 9 miljoonaa GBP.

Tuen enimmäisintensiteetti: Tuen enimmäisintensiteetti on 60 %, mikä on asetuksen (EY) N:o 1857/2006 4 artiklan mukaista.

Täytäntöönpanopäivä: Tukijärjestelmä käynnistetään ja hakemuksia aletaan ottaa vastaan 2 päivänä maaliskuuta 2009. Hakemusten arviointi alkaa mainittuna päivänä mutta tukea myönnetään vasta siitä päivästä alkaen, jona komissio julkaisee järjestelmän tiivistelmän.

Huomautus: Tämä on järjestelmän 3. soveltamisvuosi. Järjestelmää on sovellettu aiemmin vuosina 2007–2008 ja 2008–2009 (ks. kohta ”Muita tietoja”).

Tukijärjestelmän tai yksittäisen tuen kesto: Hakemuksia otetaan vastaan 30 päivään huhtikuuta 2009 saakka. Maksupyynnöt on jätettävä 26 päivänä helmikuuta 2010 mennessä, jotta maksut voidaan suorittaa 31 päivänä maaliskuuta 2010 mennessä. Tukiedellytyksiä sovelletaan 31 päivään maaliskuuta 2015 saakka.

Tuen tarkoitus: Ympäristönsuojelu. CSF:n (Englannin vesistöjen suojelemista koskeva pääomatukijärjestelmä) tavoitteena on kannustaa maanviljelijöitä toteuttamaan hyvissä ajoin vapaaehtoisia toimia maatalouden hajakuormituslähteiden vähentämiseksi 50 ensisijaisella valuma-alueella. Järjestelmästä myönnetään tukea veden laatua hajakuormituksen vähentymisen kautta parantavien laitteiden korjaamiseen tai asentamiseen.

Järjestelmä edistää osaltaan erityisesti vesipolitiikan puitedirektiivissä säädettyjen kotimaisten ja kansainvälisten ympäristötavoitteiden saavuttamista. Tuki maksetaan asetuksen (EY) N:o 1857/2006 4 artiklan mukaisesti, ja tukikelpoisia menoja ovat investoinnit maatalousyrityksiin.

Asianomainen ala/asianomaiset alat: Tuensaajat voivat olla maataloustuotteiden tuotantoa harjoittavia pieniä ja keskisuuria yrityksiä. Kaikki osa-alat ovat tukikelpoisia.

Tuen myöntävän viranomaisen nimi ja osoite: Järjestelmästä vastaava lakisääteinen elin on:

Department for Environment, Food and Rural Affairs (Defra)

Water Quality Division

Ergon House

Horseferry Road

London

SW1P 2AL

UNITED KINGDOM

Järjestelmää hallinnoi:

Natural England

Integrated Services & Partnerships Team

John Dower House

Crescent Place

Cheltenham

Gloucestershire

GL50 3RA

UNITED KINGDOM

Internet-osoitteet: Lisätietoja Englannin vesistöjen suojelemista koskevasta pääomatukijärjestelmästä ja laajemmasta Englannin vesistöjen suojelemiseksi toteutettavasta maatalousaloitteesta sekä tämä asiakirja kokonaisuudessaan ovat osoitteessa http://www.defra.gov.uk/farm/environment/water/csf. Valitse ”State Aid” sivun vasemmasta laidasta.

Valitse ”England Catchment Sensitive Farming Delivery Initiative: State Aids”, jos haluat tutustua vuosien 2009–2010 tukihakemuksia koskevaan tekstiin kokonaisuudessaan. http://www.defra.gov.uk/farm/environment/water/csf/grants/state-aid.htm

Muita tietoja: Tämä järjestelmä korvaa tuen XA 185/08 (England Catchment Sensitive Farming Capital Grant Scheme 2008 to 2015 (XA 149/08 revised)), jonka maksaminen on nyt päättynyt.

Tuen N:o: XA 126/09

Jäsenvaltio: Slovakia

Alue: Slovakian kaikki alueet eli Bratislavský kraj, Západné Slovensko, Stredné Slovensko ja Východné Slovensko.

Tukiohjelman nimike tai yksittäistä tukea saaneen yrityksen nimi: Schéma štátnej pomoci na úhradu straty na hospodárskych zvieratách a ich produktoch v dôsledku nariadeného opatrenia.

Oikeusperusta: Tuen myöntämisen oikeusperustan muodostavat:

perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta annetun komission asetuksen (EY) N:o 1857/2006 10 artiklan 2–8 kohta (jäljempänä ’komission asetus’),

článok 14 nariadenia vlády SR č. 369/2007 Z. z. o niektorých podporných opatreniach v pôdohospodárstve v znení nariadenia vlády SR č. 159/2008 Z. z. (ďalej len ”nariadenie vlády č. 369/2007 Z. z.”),

zákon č. 231/1999 Z. z. o štátnej pomoci v znení neskorších predpisov (ďalej len ”zákon o štátnej pomoci”),

zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov (ďalej len ”zákon o rozpočtových pravidlách”).

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Ohjelmaan osoitettujen varojen määrän julkaisee tuen myöntäjä internetsivuillaan http://www.land.gov.sk

Ohjelman ennakoidut määrärahat vuodeksi 2009 ovat 2 655 513 EUR.

Ohjelman ennakoidut vuotuiset määrärahat vuodesta 2010 alkaen ovat 2 655 513 EUR.

Ennakoitu kokonaistuki, joka myönnetään kaudella 2009–2013 korvauksina pakollisista eläinlääkintätoimenpiteistä johtuvasta kotieläinten ja kotieläintaloustuotteiden menetyksestä, on 13 277 565 EUR.

Tuen enimmäisintensiteetti: Enimmillään 100 % lasketusta bruttomenetyksestä.

Täytäntöönpanoajankohta:

a) Tukiohjelma tulee voimaan päivänä, jona poikkeushakemukselle annetaan rekisteröintinumero ja jona tiivistelmä julkaistaan Euroopan komission maatalouden ja maaseudun kehittämisen pääosaston verkkosivustolla ja ministeriön internetsivuilla http://www.mpsr.sk

b) Tukiohjelmaan voidaan tehdä muutoksia kirjallisina lisäyksinä. Muut kuin luonteeltaan muodolliset ja hallinnolliset muutokset annetaan tiedoksi Euroopan komissiolle tiivistelminä, ja muutokset tulevat voimaan sen jälkeen, kun tiivistelmät on julkaistu maatalouden ja maaseudun kehittämisen pääosaston internetsivuilla.

c) Tukiohjelman kohdassa B mainittuun EU:n lainsäädäntöön ja siihen liittyvään lainsäädäntöön tehtävät muutokset on otettava huomioon tukiohjelmassa kuuden kuukauden kuluessa niiden voimaantulosta.

Tukiohjelman tai yksittäisen tuen kesto: Tukiohjelman voimassaolo päättyy 31 päivänä joulukuuta 2013.

Tukihakemusten viimeinen jättöpäivä on 31 päivänä lokakuuta 2013.

Hakemuksista tehdään päätökset viimeistään 31 päivänä joulukuuta 2013.

Tuen tarkoitus: Tarkoituksena on korvata kotieläinten kasvattajille pakollisista eläinlääkintätoimenpiteistä aiheutuvat menetykset.

Tuen kohteena ovat komission asetuksen (EY) N:o 1857/2006 10 artiklan 2 kohdan a alakohdan ii luetelmakohdassa ja c alakohdassa sekä mainitun artiklan 3–8 kohdassa tarkoitetut menetykset.

Tukiohjelmaan sovelletaan perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta annetun komission asetuksen (EY) N:o 1857/2006 (jäljempänä ’komission asetus’) 10 artiklan 2–8 kohtaa.

Tukikelpoisia kustannuksia ovat komission asetuksen 10 artiklan 2 kohdan a alakohdan ii luetelmakohdassa ja c alakohdassa sekä mainitun artiklan 3–8 kohdassa tarkoitetut menetykset.

Alat, joita tuki koskee: Pääluokka A – Maatalous, metsätalous ja kalatalous (NACE Rev.2:n mukaisesti).

EY:n perustamissopimuksen liitteessä I mainittujen maataloustuotteiden alkutuotanto.

Tuen myöntävän viranomaisen nimi ja osoite: Tuen myöntäjä:

Ministerstvo pôdohospodárstva SR (jäljempänä ’ministeriö’)

Dobrovičova 12

812 66 Bratislava

SLOVENSKO/SLOVAKIA

Puhelin +421 259266111

Verkko-osoite: http://www.land.gov.sk Dotácie

Ministeriön toimivallasta säädetään hallituksen ja keskushallinnon viranomaisten toiminnan rakenteesta annetussa laissa 575/2001, sellaisena kuin se on viimeksi muutettuna.

Tukiohjelman toimeenpanija:

Pôdohospodárska platobná agentúra (jäljempänä ”maksajavirasto”)

Dobrovičova ul. 12

815 26 Bratislava

SLOVENSKO/SLOVAKIA

Puhelin +421 259266 111

Verkko-osoite: http://www.apa.sk Sekcia štátnej pomoci

Maksajavirasto on ministeriön alaisuuteen kuuluva julkisyhteisö, joka perustettiin 1.12.2003 maatalousalan maksajavirastosta, maatalousyritystoiminnan tukemisesta ja eräiden lakien muuttamisesta annetun lain 473/2003 nojalla.

Se vastaa maatalousalan tukimekanismien hallinnosta.

Verkko-osoite: http://www.land.gov.sk Dotácie

http://www.land.gov.sk/sk/index.php?navID=161&id=1491

Muut tiedot: Tukiohjelmasta myönnetään Slovakiaan sijoittautuneille kotieläinten kasvattajille tukea, jolla korvataan Slovakian aluetason eläinlääkintä- ja elintarvikehallinnon määräämistä pakollisista eläinlääkintätoimenpiteistä (pakollisesta karanteenista) kasvattajille aiheutuneet menetykset.

Menetykset korvataan valtiontukilain 5 pykälän 1 momentin a alamomentin mukaisen suoran valtiontuen (jäljempänä ’avustus’) muodossa. Tuki myönnetään kotieläinten kasvattajille yhdessä erässä avustuksena.

Ing. Alexander ČARNÝ riaditeľ odboru štátnej pomoci a národných podpôr Ministerstvo pôdohospodárstva SR

Tuen N:o: XA 127/09

Jäsenvaltio: Slovakia

Alue: Slovakian kaikki alueet eli Bratislavský kraj, Západné Slovensko, Stredné Slovensko ja Východné Slovensko.

Tukiohjelman nimike tai yksittäistä tukea saaneen yrityksen nimi: Schéma štátnej pomoci na eradikáciu a prevenciu ochorení zvierat.

Oikeusperusta: Tuen myöntämisen oikeusperustan muodostavat:

zákon č. 231/1999 Z. z. o štátnej pomoci v znení neskorších predpisov,

perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta 15. joulukuuta 2006 annetun komission asetuksen (EY) N:o 1857/2006 10 artiklan 1 ja 3–8 kohta,

článok 10 ods. 3, 4 a 5, článok 46 zákona č. 39/2007 Z. z. o veterinárnej starostlivosti,

článok 4 ods. 4, článok 8 ods. 2, článok 8a) a článok 21 až 23 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Ohjelmaan osoitettujen varojen määrän julkaisee ministeriö internetsivuillaan http://www.land.gov.sk

Ohjelman ennakoidut määrärahat vuodeksi 2009: enintään 6 638 784 EUR.

Ohjelman ennakoidut vuotuiset määrärahat vuodesta 2010 alkaen: enintään 6 638 784 EUR.

Ennakoitu kokonaistuki eläintautien hävittämistä ja ehkäisemistä varten vuosina 2009–2013: enintään 33 193 920 EUR.

Tuen enimmäisintensiteetti: Kotieläinten kasvattajille myönnettävän tuen bruttoarvo ei saa ylittää 100 % tukikelpoisista kustannuksista.

Täytäntöönpanoajankohta: Tukiohjelma tulee voimaan päivänä, jona poikkeushakemukselle annetaan rekisteröintinumero ja jona tiivistelmä julkaistaan Euroopan komission maatalouden ja maaseudun kehittämisen pääosaston verkkosivustolla. Tukiohjelma julkaistaan tämän jälkeen ministeriön internetsivuilla http://www.mpsr.sk

Tukiohjelmaan voidaan tehdä muutoksia kirjallisina lisäyksinä. Muut kuin luonteeltaan muodolliset ja hallinnolliset muutokset annetaan tiedoksi Euroopan komissiolle tiivistelminä, ja muutokset tulevat voimaan sen jälkeen, kun tiivistelmät on julkaistu maatalouden ja maaseudun kehittämisen pääosaston internetsivuilla.

Tukiohjelman kohdassa B mainittuun EU:n lainsäädäntöön ja siihen liittyvään lainsäädäntöön tehtävät muutokset on otettava huomioon tukiohjelmassa kuuden kuukauden kuluessa niiden voimaantulosta.

Tukiohjelman tai yksittäisen tuen kesto: 31 päivään joulukuuta 2013 saakka.

Hakemusten viimeinen jättöpäivä on eläintautien ehkäisyä ja Slovakian valtion alueen suojelua koskevan suunnitelman julkaisupäivä eli 31 päivään joulukuuta 2013.

Tuen myöntämisestä päätetään viimeistään 31 päivänä joulukuuta 2013 eli tukiohjelman keston kuluessa tai vaihtoehtoisesti eläintautien ehkäisyä ja Slovakian valtion alueen suojelua koskevan suunnitelman tai kulloisenakin tilivuonna sovellettavien eläintautien hävittämissuunnitelmien mukaisesti.

Tuen tarkoitus: Tarkoituksena on tukea pieniä ja keskisuuria yrityksiä eläintautien hävittämisessä ja ehkäisemisessä kunakin kalenterivuonna korvaamalla tukikelpoiset kustannukset.

Tukiohjelmaan sovelletaan perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta 15. joulukuuta 2006 annetun komission asetuksen (EY) N:o 1857/2006 10 artiklan 1 ja 3–8 kohtaa.

Tukiohjelmassa ovat tukikelpoisia palvelut ja tavarat, jotka ŠVPS SR (Slovakian eläinlääkintä- ja elintarvikehallinto) tarjoaa kotieläinten kasvattajille joko julkisen sektorin tai yksityisten eläinlääkäreiden kautta, jotka harjoittavat valtion eläinlääkäritoimintaa eläintautien ehkäisyä ja Slovakian valtion alueen suojelua koskevan suunnitelman puitteissa sekä kulloisenakin tili- tai varainhoitovuonna sovellettavien eläintautien hävittämissuunnitelmien puitteissa.

Tukikelpoisia ovat palvelut ja tavarat, joita käytetään eläintautien ehkäisyä ja Slovakian valtion alueen suojelua koskevan suunnitelman sekä eläintautien hävittämissuunnitelmien toteuttamiseksi.

Alat, joita tuki koskee: Pääluokka A – Maatalous, metsätalous ja kalatalous (NACE Rev.2:n mukaisesti).

Toimiala

Kaksinumerotaso 01 – Kasvinviljely ja kotieläintalous, riistatalous ja niihin liittyvät palvelut.

Kolminumerotaso 01.6 – Maataloutta palveleva toiminta.

Nelinumerotaso 01.62 – Kotieläintaloutta palveleva toiminta.

Viisinumerotaso 01.62.0 – Kotieläintaloutta palveleva toiminta.

Kotieläintalouteen liittyvät maatalouden alkutuotannon alat: karja-, sika-, lammas- ja vuohi-, siipikarja- ja hevostalous.

EY:n perustamissopimuksen liitteessä I mainittujen maataloustuotteiden alkutuotanto.

Tuen myöntävän viranomaisen nimi ja osoite: Tuen myöntäjä:

Ministerstvo pôdohospodárstva SR (jäljempänä ’ministeriö’)

Dobrovičova ul. 12

812 66 Bratislava

SLOVENSKO/SLOVAKIA

Puhelin +421 259266111

Verkko-osoite: http://www.land.gov.sk Dotácie

Tukiohjelman toimeenpanija:

Štátna veterinárna a potravinová správa Slovenskej republiky (jäljempänä ’ŠVPS SR’)

Botanická 17

842 13 Bratislava

SLOVENSKO/SLOVAKIA

Puhelin +421 260257212

Verkko-osoite: http://www.svps.sk

Verkko-osoite: http://www.land.gov.sk Dotácie

http://www.land.gov.sk/sk/index.php?navID=161&id=1492

Muut tiedot: Valtiontuki myönnetään subventoitujen palvelujen ja tavaroiden muodossa valtuutetun elimen eli ŠVPS SR:n kautta.

Ministeriön budjettikohta sisältää kullekin kalenterivuodelle ennakoidut pakolliset menot, joilla varmistetaan ministeriöön kuuluvien julkisyhteisöjen (mm. ŠVPS SR:n) ja sen tukemien elinten toiminta.

ŠVPS SR:lle ennakoidut varat on allokoitu ohjelmassa 08W (”Elintarvikkeiden turvallisuus, terveys sekä eläinten ja kasvien suojelu”) eläintautien ehkäisyä ja Slovakian valtion alueen suojelua koskevan suunnitelman sekä eläintautien hävittämisohjelmien toteuttamiseen. Nämä varat on tarkoitettu kattamaan ŠVPS SR:n ja sen alaisuuteen kuuluvien julkisyhteisöjen KVPS SR:n ja RVSP SR:n juoksevat menot ja pääomamenot. (KVPS SR on maakuntatason eläinlääkintä- ja elintarvikehallinto ja RVSP SR vastaava aluetason hallinto). KVPS SR:n ja RVPS SR:n budjetin jakamisesta ja tarvittaessa mukauttamisesta vastaa ŠVPS SR. Lain 291/2002 mukaan ŠVPS SR ja sen alaisuuteen kuuluvat julkisyhteisöt KVPS ja RVPS toteuttavat budjettinsa pelkästään valtion talousarvion kautta.

ŠVPS SR määrittää yksittäiset taudit sekä toimenpiteet ja testit, jotka tukiohjelman perusteella toteutetaan eläintautien hävittämistä ja ehkäisemistä varten eläintautien ehkäisyä ja Slovakian valtion alueen suojelua koskevan suunnitelman puitteissa kunakin tili- tai varainhoitovuonna. ŠVPS SR julkaisee suunnitelman virallisessa lehdessä asianomaisen kalenterivuoden alussa.

RVPS tekee sopimukset Slovakian eläinlääkäriyhdistykseen (yksityiset eläinlääkärit) kuuluvien valtuutettujen eläinlääkäreiden kanssa ŠVPS SR:n määrittämien vaatimusten pohjalta. Vaaditut tehtävät suoritettuaan yksityiset eläinlääkärit toimittavat laskut toteuttamistaan toimenpiteistä RVPS:lle kerran kuukaudessa ja viimeistään seuraavan kuukauden loppuun mennessä.

Laskujen mukana on oltava yksityiskohtainen erittely toimenpiteistä ja matkakuluista sekä soveltuvin osin kopiot materiaalihankintojen laskuista. Korvaukset maksetaan vasta RVPS:n työntekijöiden suorittaman sisällöllisen ja laskennallisen asiantuntijatarkastuksen jälkeen.

Jos valtiontuki myönnetään rokotteiden ostamiseen, ŠVPS SR hankkii rokotteet julkisina hankintoina, minkä jälkeen ne jaetaan kotieläinten kasvattajille yksityisten eläinlääkärien kautta.

Valtiontuen kattamien laboratoriotestien suorittamisesta vastaavat yksittäiset valtion eläinlääkintä- ja elintarvikelaitokset sekä Zvolenissa toimiva valtion eläinlääkintälaitos. Testit suoritetaan RVPS:n esittämien pyyntöjen perusteella. Testien suorittamisen jälkeen laitos toimittaa RVPS:lle laskelman, jossa yksilöidään toimenpiteet ja maksettava summa laboratoriodiagnostiikan hintataulukon mukaisesti. Yksittäiset laitokset voivat kuitata laskelmassa mainitun summan maatalousministeriön budjetissa tähän tarkoitukseen sidotuista määrärahoista vasta RVPS:n työntekijöiden suorittaman sisällöllisen ja laskennallisen asiantuntijatarkastuksen jälkeen.